open-index/open-wikipedia-markdown huggingface dataset:
Akromegali

**Akromegali** er en sykdom som nesten alltid forårsakes av en godartet svulst i hypofysen, et såkalt hypofysadenom. Svulsten fører til en for høy tilvekst av veksthormon i blodet. Det leder hos voksne til ødeleggelse av hender, føtter, nese, hake, ører og så videre. Symptomene kommer ofte langsomt i 10 til 20-årsaldereren. Blant én million mennesker finnes det omtrent 50 til 70 personer med akromegali, og rundt tre til fire nye tilfeller oppdages hvert år. 

Veksthormonproduserende svulster hos barn som ennå vokser, leder til kjempevekst (gigantisme), men dette er svært sjelden.

Den viktigste utredningen består av legeundersøkelse, øyeundersøkelse (synsfelt), magnetkameraundersøkelse av hypofysen samt blodprøver.

Den viktigste blodprøven for å diagnostisere akromegali er å måle nivået av det insulinliknende hormonet IGF-1 (*insulin-like growth factor 1*). IGF-1 avspeiler kroppens døgnproduksjon av veksthormon. Forhøyet IGF-1 taler sterkt for akromegali.

Det er viktig at man behandler akromegali ettersom kroppen ellers kan ta skade. Personer med akromegali har en økt risiko for å rammes av slag og kardiovaskulære sykdommer. Behandlingen utføres i samarbeid mellom leger innen ulike spesialiteter, for eksempel endokrinologi, øre, nese og hals og nevrokirurgi. Akromegali kan behandles med medisin, strålebehandling eller operasjon. Ved legemiddelbehandling utnyttes syntetiske somatostatiner som hemmer tilvekst av veksthormon fra hypofysen.

Veksthormon innvirker på flere funksjoner i kroppen. Overproduksjon kan resultere i åtte forskjellige symptomer:

*Økt svetting og tretthet
*Prikking samt nummenhet i fingrene
*Snorking samt dårlig søvn
*Endring av kroppens sammensetningen
*Nedsatt libido, samt impotens
*Hodepine samt synsforstyrrelser
*Muskel- og leddplager
*Økning av vekten

I Norge er fem hundre&ndash;seks hundre personer rammet av akromegali. I tillegg kommer det et ukjent antall personer som bruker veksthormoner som doping. De som tar veksthormoner for å få store muskler, får disse symptomene i større eller mindre grad. Skuespilleren avbildet til høyre har mange trekk i ansiktet som viser til overproporsjonal vekst.
Otto Blehrs første regjering

**Otto Blehrs første regjering** var en ren Venstreregjering, og tiltrådte 21. april 1902.

Blehr ble utnevnt til statsminister etter at Johannes Steen ble tvunget til å gå av på grunn av sin alder. Med en alder på 56 år ble Blehr sett på som en perfekt kandidat. På kronprins Gustafs oppfordring fikk Blehr med seg alle statsrådene fra Steens regjering, i tillegg til folkerettseksperten Sigurd Ibsen.

Blehr var hovedmannen bak et utkast som hadde som mål å etablere et eget norsk konsulatvesen, uten at unionen ble satt på prøve. Det var under Blehr ledelse at de avgjørende forhandlingene i konsulatsaken fant sted. Han var sentral i utformingen av norsk-svenske overenskomsten, som resulterte i kommunikeet av 24. mars 1903. Her ble det oppnådd enighet om at Norge skulle få et eget konsulatvesen, vel og merke fremdeles under en felles utenriksledelse. Et av vilkårene var at særkonsulens stilling til utenriksministeren og sendemennene skulle ordnes ved likelydende lover. Disse lovene kunne ikke endres uten samtykke fra begge sider.

Dette var første gang begge parter hadde hatt en formell enighet om en endring i konsulatvesenet, og at det skulle løses på en møte som ivaretok begge partenes interesser. Det ble dermed utnevnt en felles komité, sammensatt av medlemmer fra både Norge og Sverige, som skulle finne ut hvordan reformene kunne implementeres.

Blehr la senere vekt på at de "likelydende lover", som kommunikeet forespeilet, ikke måtte gi noen form for rettsgrunnlag å videreføre med det daværende fellesskapet på utenriksstyret og diplomatiets område. Dette ble gjort i et forsøk på å begrense rekkevidden av forhandlingsresultatet. Dette var et problem som snart skulle aktualiseres gjennom statsminister Boströms lydrikepunkter, som ble en sentral del av oppbyggingen til unionsoppløsningen.

Dette var en kontroversiell avtale, og møtte motstand fra flere hold. Dette var fordi flere mente at avtalen ikke var en avtale som var tilfredsstillende sett med norske øyne, og det var flere krefter i Venstre som ikke ville godta den. Avtalen førte til at forsvarsminister Stang og revisjonsminister Konow søkte avskjed i protest. Det var denne interne striden innad i partiet som var en av hovedgrunnene til at Venstre tapte stortingsvalget i 1903.

Regjeringen søkte avskjed i statsråd 22. oktober 1903, og søknaden ble innvilget av kong Oscar II samme statsråd. Sigurd Ibsen valgte imidlertid å trekke tilbake sin søknad, og ble en del av Francis Hagerups andre regjering.

## Regjeringsmedlemmer

## Referanser
Tranhult

**Tranhult** er et sted som ligger noen mil sør for Jönköping, Sverige. Stedet har 7 gårder og ca. 15 innbyggere. Det nærmeste tettstedet ligger 3 kilometer nordover og heter Månsarp.

På stedet finns en severdighet, Tranhultsteinen, som har stått opprett på en klippe siden istiden og antas å være en gammel kultplass.
Rognebygningen

**Rognebygningen** (**Røgnebygningen**) er en stor toetasjers laftet stuebygning med langsval og panel fra gården *Røgne (Rogne)* i Øystre Slidre. Bygningen er antatt satt opp i perioden 1670 &ndash; 1680. Valdres Folkemuseum kjøpte huset i 1917 og flyttet det til det nåværende stedet i 1923.

Tidligere var gården en *kapteinsgard*, deretter en *lensmannsgard* før den senere ble en *skysstasjon*. *Kaptein Johan Reinert* bodde på gården i årene fra 1670 til 1680, og senere bodde *kaptain Jacob de Caucheron* på stedet mellom 1712 og 1720. 

Det er kjent at Michael Sars og Aasmund Olavsson Vinje overnattet i bygningen når de reiste til Eidsbugarden.

Døra til *kleven* i andre etasje er rosemalt av Torstein Engen fra Øystre Slidre.

## Referanser


## Eksterne lenker
* Røgnebygningen på Digitalt Museum
* Bygning frå Sørre Røgne  fra Valdresmusea
Josef Halse

**Josef Halse** (født 25. april 1951) fra Kautokeino er en samisk billedkunstner. Han er bror av den samiske joikeren og skuespilleren Ingor Ánte Áilo Gaup og av professor i samisk språkvitenskap  Ole Henrik Magga. 

Halse er inspirert av  samspillet mellom ulike naturinntrykk som kontraster, lys og bevegelser og prøver å utvikle en spontan måte å uttrykke dette på. Dette ligger til grunn for oppbyggingen av bildene hans. Motivene er ikke direkte gjenkjennelige, men fremstår i en mer abstrakt form. 

Halse har bakgrunn som musiker. Han har arbeidet med scenografi og laget plakater og illustrert program for Beaivvás Sámi Teáhter. Han er utdannet  på malerlinja ved Statens Håndverks- og Kunstindustriskole under Egil Weiglin og Kåre Jonsborg 1975-79. Senere var han aktiv i Samisk Kunstnergruppe / Sámi Dáidujoavku i Masi. Denne gruppa tok initiativ til å starte Samisk kunstnerforbund / Sámi Dáiddačehpiid Searvi der Halse har vært et aktivt medlem. Han har deltatt  i kollektivmønstringer i inn- og utland og foretatt studiereiser til Russland, Tyskland, Nederland og Italia. Halse ble tildelt Statens etableringsstipend i 1982 og Statens femårige arbeidsstipend i 1995.

Halse er innkjøpt av Sametingets innkjøpskomite til Fagenhet for kunst, RiddoDuottarMuseat, Troms fylkeskommune, Finnmark fylkeskommune, Samisk kulturråd og Norsk kulturråd. I 2021 vant han Dáiddafoandas logokonkurranse.  Dáiddafoanda er et kunstfond som Samisk Kunstnerråd / Sámi Dáiddárráđđi administrerer og forvalter. Halse er en av  de rundt 150 kunstnere som ble invitert til å delta på Nasjonalsmuseets åpningsutstilling 11. juni–11. september 2022. Josef Halse satt i den kunstfaglige juryen som valgte ut kunstverk til den utstillingen som er en sentral del av Sannhets- og forsoningskommisjonens rapport til Stortinget om den norske stats fornorskning av samer, kvener og skogfinner.

## Referanser


## Eksterne lenker

* – 8k – Galleri ''Embla''
Taberg

**Taberg** er et tettsted i Jönköping kommune i Jönköpings län i Småland i Sverige. Det ligger like sør for sentralstedet Jönköping. I 2010 hadde tettstedet  innbyggere.

Ved tettstedet finnes det et lite fjell med samme navn (Taberg), som er 343 meter høyt og dermed Smålands nest høyeste punkt etter Tomtabacken. Tabergsbeboerne har tatt malm fra fjellet siden 400-tallet, kanskje allerede før, men det var først på 1600-tallet at bergverksvirksomheten startet for alvor. På 1800-tallet var bergverk og jernbearbeiding den viktigste binæringen for befolkningen i hele vestre Småland. Mot slutten av århundret stoppet utvinningen, for så å bli gjenopptatt fra og med andre verdenskrigs utbrudd i 1939. Det var da man gjorde de største inngrepene i naturen, bl.a. to store, åpne dagbrudd som man fortsatt kan se. I gruvene i fjellet arrangeres det visninger.

## Referanser
Reidar Jensen

**Reidar Johannes Jensen** (1942–2025) var en norsk forfatter og journalist.

Han  ble født på Skåtøy utenfor Kragerø og vokste opp på Arntsholmen hvor han også skrev flere av sine bøker. Han skrev hovedsakelig innfor genrene science fiction og fantasy. På oppdrag fra Lillehammer Olympiske Organisasjonskomité (LOOC) skrev han barneboken *Kristin og Håkon og den magiske kjelken*, der hovedpersonene var de offisielle maskotene til OL på Lillehammer i 1994. Barneboken ble utgitt som ekstrabok i Bokklubbens Barn.

Han var utdannet journalist og arbeidet i *[[Kragerø Blad Vestmar|Kragerø Blad]]*, *[[Varden (avis)|Varden]]*, *[[Sunnmørsposten]]* og NRK. Jensen var redaktør av *[[Teledølen (avis)|Teledølen]]* på Notodden, og av Venstres Pressekontor og ukeavisen *[[Vår Framtid (avis)|Vår Framtid]]*. Han hadde verv i Venstres lokallag i Oslo og i Norsk Journalistlag. En periode var han også pressesekretær i Amnesty Internationals norske avdeling. I den perioden oversatte og tilrettela han boken *Chile : 19 vitneutsagn om tortur*, som Amnestys norske avdeling ga ut i 1983 og som kastet lys over overgrepene som ble begått av det chilenske diktaturet ledet av Augusto Pinochet.

Jensen bodde i Oslo i nesten 50 år og hadde mesteparten av sitt yrkesaktive liv i hovedstaden. Han flyttet tilbake til Kragerø i 2015 etter å ha blitt rammet av sykdom. og bodde der de siste ti årene av sitt liv.

## Bibliografi
* 1976: *Natten da stjernene falt ned* (noveller), Gyldendal forlag
* 1977: *Mannen som kunne se hele verden : og andre fantastiske fortellinger* (noveller), Gyldendal forlag
* 1978: *Historien som ikke ville slutte : fantastiske tekster og noveller* (noveller), Gyldendal forlag
* 1990: *Den ulykkelige samurai : og andre fantastiske fortellinger* (noveller), Gyldendal forlag, ISBN 8205186847
* 1993: *Kristin og Håkon og den magiske kjelken* (barnebok), Lillehammer Olympiske Organisasjonskomité, ISBN 8200218597
* 1997: *Finansforbundet – faglig fellesskap i 75 år* (jubileumsbok), Finansforbundet
* 2000: *Den forfulgte journalist* (sakprosa), IJ-forlaget, ISBN 8271471937
* 2022: *Reisen til lykksalighetens øyer- og andre historier* (noveller), eget forlag

### Oversettelser
* 1979: *Fortellinger fra Orsini* (noveller, *Orsinian tales*, Ursula K. Le Guin), Gyldendal forlag
* 1980: *Mørkets venstre hånd* (roman, *The left hand of darkness*, Ursula K. Le Guin), Gyldendal forlag
* 1983: *Chile : 19 vitneutsagn om tortur*, (sakprosa, *Chile : evidence of torture*) Amnesty International Norge

## Referanser


## Eksterne lenker
*  Reidar Jensen i *Forfatterkatalogen* hos Norsk Forfattersentrum
*
Norrahammar

**Norrahammar** er den sydøstre delen av tettstedene i Jönköping. Det er et bedriftssamfunn, oppvokst omkring Norrahammars bruk. Norrahammar er siden 1970-tallet vokst sammen med Jönköping. Norrahammar ligger i dalen til Tabergsån. Det bor 8&nbsp;836 innbyggere i kommunedelen.

Samfunnet Norrahammar vokste opp omkring Norrahammars bruk som blant annet produserte jernovner og varmepanner. Bruket ble lagt ned på begynnelsen av 1980-tallet.

I Norrahammar ligger blant annet grunnskolene Brodalsskolan, Slättenskolan, 7-9-skolan Flahultsskolan, som er oppsamlingskole for hele Tabergsdalen (inkludert Norrahammar, Taberg, Hovslätt og Månsarp).

## Eksterne lenker
*
Vanlig flodhest

**Vanlig flodhest** (*Hippopotamus amphibius*) er et stort afrikansk pattedyr. Navnet kommer fra det greske ordet ιπποπόταμος (*ippo* = hest, *pótamos* = elv). Den er én av bare to arter i familien Hippopotamidae.

Vanlig flodhest kan bli 4,5 meter lang og har en skulderhøyde på 1,5 meter. Den veier vanligvis mellom  og &nbsp;kg. Den tyngste som er kjent veide omkring &nbsp;kg.

Man regner med at det er ca. - vanlige flodhester i verden, men de trues av utbygging og ødeleggelse av habitatene deres. Tidligere eksisterte det flere arter flodhest, blant annet *[[Hippopotamus madagascariensis]]*, men de er nå utdødd.

Den nærmeste nålevende slektningen til vanlig flodhest er dvergflodhest.

Flodhesten er blant de dødeligste dyrene i verden.

## Referanser


## Eksterne lenker
* 
* «Se flodhestungens første møte med publikum», *Dagbladet* 16. desember 2008
Asgeir Drugli

**Asgeir Drugli** (født 1968) er en norsk tidligere politiker (Rødt) som i perioden 2003–2007 var varaordfører i Notodden. Han har i to perioder vært frontfigur i Solidaritetslista – en samarbeidsliste for Rødt/RV, SV og partiløse sosialister. Ved stortingsvalget 2009 var Asgeir Drugli 1. kandidat for Rødt i Telemark.

Ved valget i 2007 gikk listen inn for at Drugli skulle overta ordførertaburetten, og listen ble jevnstor med Arbeiderpartiet. Arbeiderpartiet krevde ordføreren. Lise Wiik ble ordfører. Arbeiderpartiet og Solidaritetslista inngikk valgteknisk samarbeid, mens Drugli avsto fra varaordførervervet.

## Referanser


## Eksterne lenker
*
Klabautermann

**Klabautermannen** eller **skipsnissen** er et overnaturlig vesen som ifølge europeisk folketro skulle holde til på seilskutene. Navnet skal komme fra nedertysk *klabastern*, som betyr «å bråke». Klabautermannen ga seg nemlig helst til kjenne ved å banke. Tradisjonen om klabautermannen er særlig kjent fra Nord-Tyskland, Polen og de baltiske statene. I norsk tradisjon er han lite kjent, men det er blitt dokumentert fortellinger om ham i Østfold og Vestfold.

I de fleste fortellingene er klabautermannen hjelpsom. I en storm kan han sette ryggen til masta og hindre at den brekker. Når han banker er det et godt varsel, men hører man at han høvler, blir det storm. Han kan også være hovedperson i rene skrekkhistorier. Når han viser seg, varsler han dødsfall eller til og med totalt forlis. Oftest blir han beskrevet som en vanlig matros med oljehyre, hammer og krittpipe. Når han går fra borde, er det et sikkert varsel om at skuta forliser.

Aksel Sandemose har brukt skikkelsen litterært i romanen *[[Klabavtermanden]]* fra 1927, omskrevet og gjenutgitt på norsk som *[[Klabautermannen]]* i 1932. Boka ble filmatisert i 1969. I tysk litteratur omtales *der Klabautermann* (på tysk også kalt *Kalfatermann* og *Klabattermann*)  blant annet av Heinrich Heine, Friedrich Gerstäcker, Christian Morgenstern og Theodor Storm. Den tyske dikteren Klabund (Alfred Henschke) forklarte sitt eget psevdonym som en sammensetning av *Klabautermann* og *[[Vagabond|Vagabund]]*. Også den populære radio- og TV-figuren Pumuckl av Ellis Kaut framstilles som en kobold som er «etterkommer av Klabautermenn».
## Se også
* Kobold
* Nisse
* Draugen
* Nøkk
* Bankeånd
* Havmann
* Den flygende hollender

## Andre kilder
* Tysk eventyr: "Der Klabautermann"

## Eksterne lenker
*
Arnulf Schøyen

**Arnulf Bernhard Schøyen** (født 5. oktober 1837 i Vinger, død 1. april 1902) var en norsk kjemiker og politiker (H).

Etter utdanning ved Løveapoteket i Oslo og apoteket i Drøbak virket han ved Kongsvinger, Heidelberg og Wiesbaden, samt videre studier ved Universitetet i Oslo. Han flyttet til jobb ved Trondhjems Tekniske Læreanstalt (1870–) der han var rektor (1871–1886) og samtidig ivret for etableringen av det som skulle bli NTH. Han drev apotek i Kristiania (1886–).
Han var stortingsrepresentant i periodene 1892–94, 1886–88 og 1883–85.

## Referanser


## Eksterne lenker
*
Månsarp

**Månsarp** er en del av tettstedet Taberg-Månsarp i Jönköping kommune, Sverige. Månsarp ligger i Tabergsåns dalgang cirka 12 km sør for Jönköping. Månsarp regnes til kommunedelen Norrahammar-Taberg-Månsarp och hadde 521 innbyggere i 2004.
Lise Wiik

**Lise Solveig Wiik** (født 1947) er tidligere ordfører i Notodden og fylkesvaraordfører i Telemark. Hun representerer Arbeiderpartiet. Wiik er også 1. nestleder av Telemark Arbeiderparti og er vararepresentant til Stortinget.

Lise Wiik var ordfører på Notodden fra 2007 til 2011. Ved kommunevalget i 2011 stilte hun ikke til valg. 

Hun var styreleder i Telemarksforsking i Bø fra 2011 til 2015  og styreleder for stiftelsen Notodden Blues Festival fra 2010 til 2016.

Hun har tidligere vært dekan ved Høgskolen i Telemark.

## Referanser


## Eksterne lenker
*
Magnus Helge Torvanger

**Magnus Helge Torvanger** (født 1. februar 1951 i Bremanger) er en norsk journalist, informasjonsarbeider, forfatter og lokalhistoriker.

Torvanger har skrevet sakprosa og romaner for barn og unge. Han er bosatt i Florø.

## Bibliografi
* *Fantomet er redd* &ndash; barnebok (1979) (illustrert av Solveig Muren Sanden)
* *Sverdet og fløyta* &ndash; fantasy-roman for ungdom (1985)
* *Knivseggen* &ndash; science fiction-roman for ungdom (1989)
* *101 fjordabåtar* &ndash; sakprosa (2000)
* *M/S «Altøy»* &ndash; sakprosa (2001) (sammen med Trond Strømgren)
* *Frå kvalkanon til kraftblokk* &ndash; sakprosa (2002)
* *Redningsskøytene i Kalvåg og Bremanger 1907-1972* &ndash; sakprosa (2003)
## Referanser
Ny israelsk prosa

**Ny israelsk prosa** er en antologi med tekster av hebraiskspråklige forfattere. Den kom ut i serien «Verdens unge» på Cappelen forlag i 1967. Redaktører var Kela og Ragnar Kvam, som også hadde oversatt tekstene.

## Bidragsytere
*Aharon Appelfeld: *Veien fra Drovna til Drovitsj*
*Aharon Megged: *Navnet*
*Nissim Aloni: *Å være baker*
*Benjamin Tammuz: *Seildukrullen*
*Yosef Bar-Yosef: *Bordet*
*David Shahar: *Pinik anholder om en jomfrus hånd*
*Abraham B. Yehoshua: *Ekspresstoget i Yatir*
*S. Yizar: *Fangen*
*Moshe Shamir: *De pårørende*

## Eksterne lenker
* Ny israelsk prosa hos nb.no
Silje Schei Tveitdal

**Silje Schei Tveitdal** (født 24. april 1974) er kommunikasjonsrådgiver og tidligere politiker for Sosialistisk Venstreparti (SV).

Silje Schei Tveitdal er født og oppvokst i Arendal, og var i perioden mars 2009 til mars 2015 partisekretær for Sosialistisk Venstreparti. Hun har bakgrunn fra miljøbevegelsen, og ble i 1995 valgt til nestleder i Natur og Ungdom. I årene 1997&ndash;1998 var hun leder i Natur og Ungdom. Hun var styreleder for Zero i 2002–2006 og styreleder for Cicero i 2003–2005. Hun er siden 2015 rådgiver i kommunikasjonsbyrået Footprint. Schei Tveitdal var tidligere gift med Lars Haltbrekken. Hun er datter til den tidligere lederen for UNEP/Grid Arendal, Svein Tveitdal. 

## Eksterne lenker
*
Lars Haltbrekken

**Lars Haltbrekken** (født 1971) er en norsk politiker og stortingsrepresentant for Sosialistisk Venstreparti (SV). Han har vært innvalgt på Stortinget siden 2017 og sitter i Energi- og miljøkomiteen. Han var leder i Norges Naturvernforbund fra 2005 til 2016, da han trakk seg for å stille til Stortinget for SV.

Haltbrekken ble valgt til leder i Norges Naturvernforbund i 2005. Han ble gjenvalgt som leder for en ny toårsperiode på landsmøtet i 2015, og er den lengstsittende lederen i organisasjonens historie. Han er bosatt i Oslo. Haltbrekken var nestleder i Norges Naturvernforbund 2003–2005.

Haltbrekken har en fortid i Natur og Ungdom, hvor han var nestleder i 1993–1994 og leder i 1995–1996. Han var sivilarbeider i Norges Naturvernforbund 1997–1998 og arbeidet som prosjektleder i Norsk Bonde- og Småbrukarlag 1998–2001. Fra 1999 var Haltbrekken tilknyttet UNEP/GRID-Arendal med ansvar for internettjenesten Miljønytt.

Haltbrekken var medlem av Verdikommisjonen 1998–2001. Han har arbeidet mye med klima- og energispørsmål, nasjonalt og internasjonalt, og var medlem av energi- og klimautvalget i Norges Naturvernforbund fra 1999. I 1997 var han med og startet Fellesaksjonen mot gasskraftverk. Han har gjennom flere år vært en sentral gasskraftmotstander og en flittig skribent, kommentator og debattant.

## Referanser




## Eksterne lenker
* 
*
Rødøyeugle

**Rødøyeugle** (*Ptilopsis granti*) er en ugle i slekten *[[Ptilopsis]]*.  Den er nært beslektet med hvitfjesuglen som lever nord for Ekvator, og ble tidligere regnet som en underart av denne.

## Beskrivelse
Rødøyeugle er en temmelig liten ugle, den er mellom 22 og 28 centimeter lang og veier mellom 185 og 220 gram. Den er grå med mørke striper
på oversiden, og buken er hvitaktig med striper. Ryggen er mørkere enn hos hvitfjesuglen, og stripene på buken er tydeligere. Den har hvite flekker på fjærene ved vingeroten. Ansiktet er hvitt med en sort kant, og sort rundt de store, oransje øynene.  Hodet har to korte øredusker med sorte tupper. Ungfugler har grålige ansikter.

Rødøyeuglen har en boblende tutelyd som skiller den fra hvitfjesuglen.

## Habitat og utbredelse
Rødøyeugle lever fra Gabon og østover til sørlige Kenya, og sørover til Namibia og de nordlige delene av Sør-Afrika. Den lever på savanne og i tørre skogsområder.

## Levevis
Den sees vanligvis alene eller i par. Den jakter for det meste på store insekter, men også små pattedyr, fugler og krypdyr er på menyen.

Reiret legges som regel i det forlatte redet etter en annen fugl.  Det er to eller tre egg per kull, og de klekkes etter ca. 30 dager.  Ungene forlater reiret etter omtrent en måned.

## Referanser


## Eksterne lenker
* 
* ''Ptilopsis granti'' på owlpages.com
Cathrine Riis Lilleaas

**Cathrine Riis Lilleaas** (1976) er en norsk lærer og tidligere programleder. Hun arbeidet tidligere for TV 2 og har ledet programmer som *[[Spillmagasinet]]*, ''Sone 2'' og ''Pokerfjes''. Hun jobbet deretter som redaksjonsleder i *[[Waschera]]*, der hun også har vikariert noe som programleder. Fra 2013 har Lilleaas vært ansatt som lærer ved Nydalen videregående skole..

I 2016 hadde Lilleaas en sentral rolle i oppstarten av en ny virksomhet med navnet Mediehuset Nydalen, dette i regi av sin stilling som lærer ved Nydalen vgs. Mediehuset Nydalen produserer lyd, tekst og bilde for å bygge faglig og sosial kompetanse blant Nydalen vgs. sine elever og lærere. 

Eivind Astrups Allmennyttige stiftelse bevilget kr. 500 000 i 2016 for innkjøp av teknisk utstyr til Mediehuset Nydalen i forbindelse med «Drømmeprosjektet». Lilleaas sin rolle er som prosjektleder for Mediehuset som er styrt og grunnlagt av en liten elevgruppe på skolen.

I 2008 ble Lilleaas kjent som forkjemper for å stå opp for lesbiske sine rettigheter for bistand til kunstig befruktning..

## Referanser


## Eksterne lenker
*
Jannik Lindbæk

**Jannik Lindbæk** (født 23. mars 1939) er en norsk forretningsmann.
Lindbæk studerte ved Norges Handelshøyskole og var ferdig utdannet som siviløkonom i 1961. Etter fullførte studier fikk han et Fulbrightstipendium og studerte videre ved University of Kansas. Begynte i Vesta i 1962, og var viseadministrerende direktør i Vesta da han i 1975 gikk til Storebrand Idun. Administrerende direktør  i Storebrand Idun, senere Storebrand Norden, til 1985. Fra 1986 leder for Den nordiske investeringsbanken i Helsingfors til 1994.

Fra 1994 til 1998 var han CEO for International Finance Corporation.

I 1999 kom Lindbæk hjem til Norge og etablerte seg som konsulent, og var i påfølgende år styreleder og styremedlem i Transparency International Norge, Gaz de France, Saga Petroleum, Wikborg Management, A.L Industrier, Anders Wilhelmsen gruppen, DnB, Statoil, Kristian Gerhard Jebsen Skipsrederi, Gearbulk, Valiant, Ithacha Energy, Festspillene i Bergen, PLAN Norge, Aktiv mot Kreft, Dronning Sonjas Musikkonkurranse og The Menuhin Competition. 

Han er bror av skuespilleren Peter Lindbæk, og nevø av Lise Lindbæk. Han er ridder av 1. klasse av St. Olavs orden.

## Referanser
Hallermoen skole

**Hallermoen skole** er en barneskole på Konnerud i Drammen med ca. 500 elever. Skolebygningen som er laget av tre, ble bygget i 1974.

## Eksterne lenker

* Skolens offisielle hjemmeside
* Historien om skolen
Liti Kjersti og Bergekongen

**«Liti Kjersti og Bergekongen»** er en folkevise fra Telemark. Den blir klassifisert som middelalderballade i undergruppen «naturmytisk ballade» fordi den forteller om møte med et overnaturlig vesen. I TSB katalogen har den typenummer A 54. Visa finnes også i Danmark, Sverige og på Færøyene. En skotsk ballade ligger tett opp til denne (Hind Etin, Child nr. 41).

Visa forteller om Liti Kjersti (navnet kan variere) som har barn med Bergekongen. Da mor hennes oppdager det, kommer Bergekongen for å hente henne. Der får hun en glemselsdrikk (*villarkorn*) som gjør at hun glemmer menneskeverdenen, slik Homer forteller at den skjønne Helene ga Odyssevs' sønn Telemakhos et middel for å glemme, og trollkvinnen Kirke likeså mot Odyssevs og mennene hans; begge midler skulle få menn til å glemme sine hjem og dem som ventet på dem der.Marissa Henry: ''Witchy Woman: Power, Drugs, and Memory in the Odyssey,'' 2012, UC Berkeley

Denne balladen er en av de visene som klart viser problemene med typologisering av muntlig tradisjon. Visa «Veneliti og Bergekongen» forteller den samme historien og blir også typologisert som A 54.  Visa «Liti Kjersti narrar Bergekongen» er egentlig også en versjon av samme vise, men har fått sitt eget typenummer A 58. Forskjellen kommer i de siste strofene. I denne visa lurer hun Bergekongen og rømmer hjem til mor. En annen versjon har også fått eget typenummer. I «Jomfrua spiller harpe» er ikke kjæresten hennes et overnaturlig vesen, men en menneskelig konge. Dermed blir visa også plassert blant ridderballadene med typenummer D 115.

I norsk tradisjon er visa om «Margit Hjukse» en egen vise, men siden den ligger tett opp til den svenske versjonen av A 54, blir den typologisert sammen med «Liti Kjersti og Bergekongen».

«Liti Kjersti og Bergekongen» er en av de norske balladene som er dokumentert i flest varianter. Det betyr at den har vært svært populær. Det er også registrert en rekke melodier til visa, men den som oftest blir trykt i sangbøker er en melodi Olea Crøger skrev opp etter Tomine Finkenhagen til ei tekst av Tor Brynjulf og fluga (TSB F 67). Det må være Lindeman som har lånt denne melodien til Liti Kjersti på grunn av sammenfallende refreng.

I 1903 utga Hulda Garborg et skuespill bygget på folkevisa, kalt *Liti Kersti*. Senere satte komponist Arne Eggen toner til teksten.

## Innspillinger
Anne Marit Jacobsen sang den på *Norske Ballader: 30 ballader – 0m drap og elskov, skjemt og lengsel blant riddere, jomfruer, kjemper og dyr*. Grappa 2009, HCD 7239, ISBN7033662072392.

## Referanser
Gållanes

**Gållanes** eller **Golleneset** er et nes på nordvestre enden av Nerlandsøya i Herøy på Sunnmøre. Neset markerer ytterenden på grenda Kvalsvika, og ligger ved foten av fjellet Okla.  På Gållanes ligger Golleneset lykt. 

Neset ligger i Kvalsvik grunnkrets. 

Gållanes har gitt navn til båten M/S «Gollenes».

## Referanser
Bjerka stasjon

**Bjerka stasjon** er en jernbanestasjon på Nordlandsbanen ved Bjerka i Nordland. Stasjonen ble åpnet den 20. februar 1942 da Nordlandsbanen ble tatt i bruk fram til Bjerka. Bjerka stasjon ligger 27,91 kilometer fra Drevvatn stasjon og ligger 15,6 meter over havet.

Ved åpningen i 1942 var stasjonen betjent. Den 15. januar 1959 ble stasjonen ubetjent. Den 31. mai 1987 ble stasjonen igjen betjent for ekspedering av tog, reisende og gods.

Den gamle stasjonsbygningen var fra 1941. Det nåværende stasjonsbygget ble åpnet i 1993.

Den 1. januar 2007 opphørte det manuelle billettsalget på Bjerka stasjon, og stasjonen ble ubemannet. Billetter fra Bjerka stasjon må derfor bestilles via internett eller telefon.

To ganger i døgnet styres stasjonens lysanlegg manuelt av en togekspeditør. Når fjernstyringsanlegget for Nordlandsbanen er ferdig utbygd, vil det heller ikke være behov for manuell tilstedeværelse ved kryssing.

## Referanser


## Litteratur
* 
* 

## Eksterne lenker
Norges Korforbund

**Norges Korforbund** er en interesseorganisasjon for kor i Norge, og deres formål er gi korsangen mulighet for større utbredelse og høyere kvalitet samt å styrke mangfold, innovasjon og tradisjon innenfor kormusikk. 

Norges Korforbunds landsmøte har vedtatt følgende mål for organisasjonen:

* Gi gode tilbud som medlemskorene verdsetter
* Yte relevant støtte til medlemskorene
* Gi korsangere, tillitsvalgte og dirigenter mulighet til å utvikle seg
* Skape et mangfold av kor rundt i landet
* Bidra til innovasjon og ta vare på tradisjon i korbevegelsen
* Styrke korbevegelsens rammevilkår og betydning

Norges Korforbund er en av de største organisasjonene innenfor det frivillige kulturliv i Norge, og en av Nord-Europas største kororganisasjoner. De har 30 000 enkeltmedlemmer fordelt på om lag 1000 kor og vokalgrupper. I tillegg kommer over 800 registrerte dirigenter. Norges Korforbund er organisert med hovedkontor i Oslo, samt distriktskontor i Sandefjord, Bergen, Trondheim, Levanger og Narvik. De har 23 distriktsledd fra Finnmark i nord til Sørlandet i sør. 

Norges Korforbund har et omfattende tilbud innenfor opplæring og kurs for sangere, dirigenter og tillitsvalgte. De gir råd om musikkfaglige spørsmål, kordrift og forvalter en rekke støtteordninger; både for egne medlemmer og for alle kor i Norge. De arrangerer korkonkurranser, festivaler, prosjektkor og konserter. Norges Korforbund er teknisk arrangør for NM for kor, som arrangeres i Trondheim annet hvert år i samarbeid med Koralliansen. Fra 2019 blir Norge med i EBUs Eurovision for Choirs. Norges Korforbund arrangerer den norske i finalen i samarbeid med NRK. NK er også aktivt med i Koralliansen og Kulturalliansen. 

Se deres omfattende aktivitetsplan på kor.no på de eksterne lenkene nederst.

Norges Korforbund administrerer tilskuddsordningen **Aktivitetsmidler for kor**, som er delt i to ulike ordninger: Konsertstøtte og Produksjons- og driftsstøtte for kor på høyt nivå. Tildelinger gjøres til alle kor uavhengig av medlemskap i organisasjon, og tildelingen er på 10,6 millioner (2018-tall). 

## Referanser


## Eksterne lenker
* 
* 
*  Aktivitetskalender 
*  Aktivitetsmidler for kor
Svin og griser

* bartesvin
* dvergvillsvin
* filippinsk vortesvin
* Javavortesvin
* Mindorovortesvin
* Palawanbartesvin
* sulawesisk vortesvin
* Timorvortesvin
* vietnamesisk vortesvin
* villsvin
** tamgris
* visayisk vortesvin

**Svin og griser** (*Sus*) er en slekt som består av ti nålevende arter med internasjonal anerkjennelse, pluss en art som bare blir delvis anerkjent. 

Denne slekten er den mest tallrike i svinefamilien. Artene varierer mye i størrelse, fra det lille dvergvillsvinet på omkring 8 kg til det enorme villsvinet, der purkene kan nærme seg 500 kg hos visse underarter. Det hersker en viss forvirring omkring hvorvidt Palawanbartesvinet (*S. ahoenobarbus*) er en egen art eller en underart av bartesvin (*S. barbatus*). Likeledes knytter det seg en viss usikkerhet til om vietnamesisk vortesvin (*S. bucculentus*) fortsatt eksisterer. Arten ble opprinnelig erklært utryddet av IUCN i 1996, men så ble den gjenoppdaget i Laos i 1997.

* Suini
** *Sus* (svin og griser)
*** *S. ahoenobarbus* (Palawanbartesvin, Palawanskjeggsvin)
*** *S. barbatus* (bartesvin, skjeggsvin)
*** *S. bucculentus* (vietnamesisk vortesvin, indokinesisk vortesvin, annamitisk vortesvin)
*** *S. cebifrons* (visayisk vortesvin)
*** *S. celebensis* (sulawesisk vortesvin, Sulawesigris)
*** *S. oliveri* (Mindorovortesvin, Olivers vortesvin) (bare delvis anerkjent som art)
*** *S. philippensis* (filippinsk vortesvin)
*** *S. salvanius* (dvergvillsvin, dvergsvin)
*** *S. scrofa* (villsvin)
**** *S. s. domesticus* (tamgris)
*** *S. timoriensis* (Timorvortesvin)
*** *S. verrucosus* (Javavortesvin, Javasvin)

## Eksterne lenker
*
Girlschool

**Girlschool** er et engelsk heavy metal-band som ble stiftet i London i 1978 av bassist Enid Williams og gitarist Kim McAuliffe, som hadde spilt sammen siden 1975 i Painted Lady. De fikk med seg trommeslager Denise Dufort og ytterligere en gitarist, Kelly Johnson. Deres første singel, «Take it all Away», kom ut samme år og albumdebuten *Demolition* i 1980 etter turnéer sammen med Motörhead i Storbritannia og Ted Nugent i Europa for øvrig. Bandet har bare hatt kvinnelige medlemmer.

Girlschool har hatt en varig, tett forbindelse med Motörhead og ga i 1981 ut EP'en *[[St. Valentine's Day Massacre]]* sammen med dem. Samarbeidsprosjektet hadde navnet Headgirl. De fremførte en cover av «Please Don't Touch» av Johnny Kidd & the Pirates sammen og gjorde coverversjoner av hverandres låter «Bomber» (opprinnelig Motörhead) og «Emergency» (opprinnelig Girlschool).

Kelly Johnson (født 20. juni 1958) døde av kreft 15. juli 2007.

## Albumdiskografi
**Demolition* (1980)
**Hit and Run* (1981)
**Screaming Blue Murder* (1982)
**Play Dirty* (1983)
**Running Wild* (1985)
**Nightmare at Maple Cross* (1986)
**Take a Bite* (1988)
**Girlschool* (1992)
**21st Anniversary: Not That Innocent* (2002)
**Believe* (2004)
**Legacy* (2008)
**Hit and Run – Revisited* (2011)
**Guilty as Sin* (2015)

## Referanser


## Eksterne lenker
* 
* 
*
Freedom of Mobile Multimedia Access

**Freedom of Mobile Multimedia Access** (eller **FOMA**) er merkenavnet på 3G-tjenestene som den japanske mobiloperatøren NTT DoCoMo tilbyr i Japan.

FOMA var verdens første W-CDMA-tjeneste da det ble lansert i 1998. Det er kompatibelt med UMTS via både radiooverføring og USIM og det har derfor flere alternativer for global roaming. I de første par årene var FOMA stort sett en eksperimentell tjeneste og lite utbredt blant vanlige brukere. 

Rundt mars 2004 ble det i Japan lansert en reklamekampanje sammen med DoCoMos 900i-serie med mobiltelefoner, og da fikk FOMA sitt gjennombrudd. Per 29. september 2007 har FOMA over 40 millioner abonnenter.

## Frekvensbånd
FOMA Plus Area bruker 800 Mhz-båndet. Dette tilbyr bedre dekning utenfor byer hvor det er større distanse mellom abonnent og basestasjon. Dette gjør at 3G-dekningen i Japan er verdens beste, med nesten hele landets areal dekket. 800-båndet er dog også begrenset i de samme områdene på grunn av at det også brukes til PDC-tjenester.

## Referanser
Hakkemat

**Hakkemat** (eller *hakkmat*) er en matrett laget av opphakket kjøtt.

## Hakkemat fra Helgeland
Tradisjonell hakkemat var tidligere hverdagskost i slaktetiden. Bønder på små gårdsbruk, og dermed med få dyr, solgte det meste av kjøttet de produserte, mens innmaten og andre rester ble brukt til egne måltider. Til hakkematen brukes innmat av sau: hjerte, lunge, mellomgulv og kanskje noe avskåret kjøtt. Innmaten blir kokt før den blir hakket eller grovmalt.

### Søt hakkemat
Hakkematen blir gjerne smaksatt med løk, sirup og krydret med ingefær, allehånde og pepper. Dette blir spist med potet eller brød, gjerne til lunsj eller kveldsmat. Slik søt hakkemat minner mye om skottene sin *[[haggis]]*.

### Salt hakkemat
Alternativt blir hakkematen smaksatt med brun saus, løk, salt og krydret med ingefær, allehånde og pepper. Slik hakkemat minner mye om lungemos, men den inneholder mer kjøtt. Salt hakkemat passer godt til middagsmat, siden siden den spises med poteter, men den kan også kokes.

## Referanser
Bolna stasjon

**Bolna stasjon** (lulesamisk: *Bållná*) er en jernbanestasjon på Nordlandsbanen ved Bolna i Rana kommune i Nordland. Stasjonen åpnet den 10. november 1947 da Nordlandsbanen ble tatt i bruk fram til Lønsdal. Bolna stasjon ligger 28,04 kilometer fra Dunderland stasjon og ligger 549,6 meter over havet på Saltfjellet.

Ved åpningen i 1947 hadde stasjonen holdeplass, men ikke ekspedisjonslokale. Den 1. januar 1950 ble stasjonen bemannet, deretter ubemannet den 1. september 1957, og igjen bemannet for ekspedering av tog, reisende og gods den 20. august 1967.

Idag er stasjonsbygningen ikke åpen, men er tidvis bemannet av BaneNor i forbindelse med trafikkavvikling.

Det er for tiden ingen tog som har ordinær togstopp ved Bolna. 

## Litteratur
* 
* 

## Eksterne lenker
Rekkesekser

**Rekkesekser** (R6) er en forbrenningsmotor med seks sylindre plassert på én rad.

Vanligvis var en rekkesekser brukt for motorvolumer mellom 2,5 og 4 liter. Den var også noen ganger brukt for mindre motorer, selv om myk gange var dyrt å produsere og konstruksjonen uunngåelig ble fysisk lengre enn andre, alternative typer. Den minste versjonen av rekkesekseren kom i motorsykkelen Benelli 750 Sei. Den hadde et volum på 747,7 cm³ (0,75 liter). De største er brukt til å drive skip med motorvolum på 1&nbsp;000 liter eller mer.

Rekkeseksere var historisk mer vanlig enn V6ere, i hovedsak fordi lengden på slike motorer ikke var noe vesentlig problem i bakhjulsdrevne kjøretøy, men også fordi V6ere fra samme tid var vanskelige å få til å gå mykt. Ettersom bilindustrien i økende grad har gått over til forhjulstrekk og foretrekker tverrstilte motorer, er det blitt et økende behov for korte motorer og i dag er de fleste sekssylindrede motorer i V6-utførelse. Noen bilfabrikanter holder likevel fast på den, som for eksempel BMW. Rekkesekseren "lever" også i beste velgående i lastebiler, hvor den er i overlegent flertall også på nye biler.
Busksvin og penselsvin

* busksvin
* penselsvin

**Busksvin og penselsvin** (*Potamochoerus*) er ei slekt i svinefamilien som består av to arter som lever i fuktig skog (herunder også regnskog) og buskskog i Afrika og på Madagaskar.

## Arter og underarter
* *Potamochoerus* (busksvin og penselsvin)
** *P. larvatus* (busksvin, bushsvin)
*** *P. l. hova* (østgassisk busksvin)
*** *P. l. larvatus* (gassisk busksvin)
*** *P. l. koiropotamus* (sørlig busksvin)
*** *P. l. hassama* (hvitfjeset busksvin)
** *P. porcus* (penselsvin, rød elvegris)

## Eksterne lenker
*
Skogsvin

* kjempeskogssvin
* kongoskogssvin
* vestafrikansk skogssvin

**Skogsvin** (*Hylochoerus*) er en slekt i svinefamilien som består av kun en enkelt afrikansk art, skogsvinet (*H. meinertzhageni*). Arten består av tre underarter.

Arten skogssvin må på ingen måte sammenstilles med norsk skogssvin, som er en slaktegrisblanding av oppdrettet villsvin og norsk landsvin. 

## Bygning og levevis
Skogsvin er de største medlemmene av svinefamilien. Hannene kan nå opp til 2,1 meter i lengde og 1,1 meter i skulderhøyde, og kan veie så mye som 275 kilo. Hunnene er mindre enn hannene, og den østre underarten er større underartene i Sentral- og Vest-Afrika.

Skogssvinet trives først og fremst i jungel og er mest vanlig sentralt og vest i Afrika, der man også kan finne det i Ruwenzorifjellene og østover mot Mount Kenya og fjellene i Etiopia.

Skogssvinet er en planteeter som først og fremst spiser gress og annet plantemateriale. Dette svinet roter heller ikke i bakken med trynet sitt, slik det er vanlig å gjøre for andre medlemmer i denne familien. Pelsen er svart.

## Underarter
* *Hylochoerus meinertzhageni* (skogssvin)
** *H. m. rimator* (kongoskogssvin)
** *H. m. meinertzhageni ([[kjempeskogssvin]])
** *H. m. ivoriensis'' (vestafrikansk skogssvin)

## Referanser


## Eksterne lenker
*
Håndrokk

En **håndrokk**, **rokkehodekjepp**, **rokk** eller **spinnekjepp** er et hjelperedskap som brukes under spinning med håndtein. Redskapet brukes særlig ved spinning av lin, men kan benyttes til alle typer fiber. Redskapet har form av en tilskåret kjepp, og derfor kalles det også spinnekjepp. Spinnematerialet, bindes fast eller vikles rundt. Håndteinen, eller teinen, er påmontert et svinghjul, spinnehjulet. Virksomheten kalles spinning, og produktet er spunnet tråd, som kan brukes til veving eller strikking, eller som sytråd.

Håndrokken, som opprinnelig bare ble kalt rokk, kan holdes i handa, stikkes under armen, klemmes mellom knærne, festes i beltet eller legges i fanget. Håndrokken er en iøynefallende del av alle avbildninger av spinning med håndtein.

Når dette (hånd)redskapet monteres på hjulrokken kalles det oftest *rokkehode*.

Ordet *håndrokk* kan også brukes som betegnelse på håndtein og dessuten om hele systemet med rokkehodekjepp og hengende håndtein.

## Se også
* Håndtein
* Håndrokk
* Spinning
* Spinnerokk

## Eksterne lenker
*
* 
*Northern Europe/Scandanavia/Russia Spindle/Whorls
*What is a spindle whorl?
Tony Martin

**Tony Martin** er navnet til flere personer:

*Tony Martin (amerikansk sanger) (1913&ndash;2012), amerikansk sanger og skuespiller.
*Tony Martin (musiker) (født 1957), britisk vokalist.
*Tony Martin (syklist) (født 1985), tysk syklist
Påske (andre betydninger)

**[[Påske]]** har flere betydninger og kan vise til:

*Navnet på den jødiske påsken: Pesach
*Første påskedag, en helligdag som i kristen tradisjon feires til minne om Kristi oppstandelse.
*Påskeaften, dagen før første påskedag.
*Påskekors, et symbol som brukes i forbindelse med begravelser og feiring av påske
*Påskelys, et lys som symboliserer Jesus Kristus, som kalte seg «verdens lys».
*Påskehare, en hare som maler påskeegg som den gjemmer i hagen påskedags morgen.
*Påskeegg, pynt i forbindelse med feiring av påske.
*Påskeformelen, en metode for å beregne det årlige tidspunktet for påskehøytiden.
*Påskelilje, en løkplante i narsissfamilien. 
*Påskeferie

## Litteratur/TV-film
*Påskekrim, et særnorsk fenomen som oppstod på 1920-tallet.
*Påskelabyrinten, en geografispørrekonkurranse som blir sendt på NRK P1 i påsken.
*Et stykke av August Strindberg: *[[Påske (bok)]]*
*Et norsk tv-stykke fra 1980 oppsatt av Fjernsynsteatret (skrevet av August Strindberg): *[[Påske (TV)]]*
Audi alteram partem

**Audi alteram partem** (eller **audiatur et altera pars**) er et latinsk uttrykk som bokstavelig betyr «**hør den andre siden**». Det står for prinsippet om at ingen skal bli dømt uten en høring hvor de har muligheten til å svare på beskyldingene rettet mot dem. Et vanligere norsk uttrykk er retten til kontradiksjon eller kontradiksjonsprinsippet
.

Uskyldighetsregelen (som forteller at ingen er skyldig inntil det motsatte er bevist og vedkommende er dømt i en rett) er sett på som et prinsipp for rettferdighet i de fleste lovsystemer der den tiltalte skal få lov til å konfrontere vitnet og undersøke bevisene presentert av staten eller aktor i prosessen der det blir bestemt om tiltalte er skyldig eller ikke.

Også i journalistikk er dette prinsippet nedfelt i yrkesetikken, blant annet gjennom Vær Varsom-plakatens rett til tilsvar ved beskyldninger. 

## Brukshistorie
Som et generelt prinsipp for rasjonalitet når det skal kommes til en konklusjon, var «hør begge sider» behandlet som en del av normal klokskap av de gamle grekerne.

Det var brukt av *the [[International Court of Justice]]* i *Nuclear Tests*-saken, hvor den refererte til at Frankrike ikke var til stede. 

I dag varierer det om tiltalte kan dømmes *[[in absentia]]* (dvs. at vedkommende ikke er til stede i rettssalen).

## Referanser
Beretta 1935

**Beretta 1935** (også omtalt som Beretta M1935) er en pistol som ble konstruert i Italia i 1935. Våpenet ble approbert av det italienske militæret i 1937, og ble mye brukt av de italienske styrker under andre verdenskrig. Den ble også produsert til Finland og Wehrmacht. Modellen er egentlig en Beretta 1934 i kaliber 7,65 x 17 mm Browning istedenfor 9 x 17 mm Browning.

Beretta 1935 har manuell sikring og 8 skudds magasinkapasitet. Magasinet har en fingerstøtte nederst. Den har det karakteristiske åpne glidestykket som er typisk for Berettapistoler. Den er laget med relativt få deler og er lett å vedlikeholde samt svært robust konstruert.

Beretta 1935 var i produksjon fra 1935 til 1967 og omtrent 525 000 eksemplarer ble produsert.

## Se også
* Beretta
* Beretta M1934

## Eksterne lenker
* 
* Homepage of Beretta
Johannes Steens andre regjering

**Johannes Steens andre regjering** var en ren Venstreregjering som tiltrådte 17. februar 1898.

Regjeringen ble ledet av Johannes Steen, og tiltrådte etter at Venstre hadde vunnet mer enn to tredjedels flertall i Stortinget I stortingsvalget i 1897. De hadde vunnet 79 av 114 mandater, i en tid da 58 var nok til flertall. De tidligere regjeringspartiene, Høire og Moderate Venstre, hadde totalt vunnet 35 mandater. Dette var en tilbakegang på 20 mandater, noe som gjorde alt annet enn en ren Venstreregjering utenkelig. Regjeringen bestod av mange av de samme statsrådene Steens første regjering hadde bestått av. Regjeringen ble utnevnt av kong Oscar II den 17. februar 1898.

Det ble tidlig klart at unionsforhandlingene med Sverige angående konsulatsaken, hadde blitt resultatløse. På grunn av begge partenes kompromissløse holdning, satte regjeringen i gang en opprusting av det norske forsvaret. Blant arbeidet med dette ble det satt i gang bygging av to panserskip. Regjeringen fikk også fullmakt av Stortinget til å ta opp et statslån på 20 millioner kroner (Ca. 1,8 milliarder kr i 2025) til å bruke i opprustningen. 

Steens varsomhet i unionspolitikken, og hans manglende handleevne og sviktende førerskap, førte til hyppig kritikk fra opposisjonen. Bjørnstjerne Bjørnson skrev at Steen hadde blitt for «tung i sessen». 12. april 1902 søkte Steen avskjed, etter Venstre ønsket at han måtte vike for yngre krefter. Avskjedssøknaden ble innvilget av kronprins Gustaf den 21. april, og regjeringen fratrådte. På kronprinsens oppfordringer erklærte de øvrige regjeringsmedlemmene seg villige til å bli stående i sine embeter. Sigurd Ibsen ble samtidig utnevnt til statsråd, og tok sete i løpet av statsrådsmøtet. Steen ble etterfulgt som statsminister av Otto Blehr. På dette tidspunktet var Steen 75 år gammel, og hadde vært fulltids politiker i over 45 år.

## Regjeringsmedlemmer

## Referanser


## Eksterne lenker
* Johannes Steens andre regjering regjeringen.no
Ole Knapp

**Ole Knapp** (født 8. november 1931 i Gjøvik, død 4. november 2015) var en norsk fagforeningsleder og politiker som representerte Arbeiderpartiet. Den 3. november 1990 ble han utnevnt til næringsminister i Gro Harlem Brundtlands tredje regjering, en post han hadde frem til  4. september 1992.

Ole Knapp startet sin yrkesaktive karriere som sveiser ved Hunton Fiber på Gjøvik i 1949. Hans far var for øvrig også ansatt ved fabrikken, og var leder av Hunton Arbeiderforening i totalt 25 år.

I politikken startet Knapp tidlig, først og fremst som tillitsvalgt ved fabrikken. Knapp ble leder av Gjøvik Arbeiderparti i 3 år fra 1964, han var medlem av bystyret og medlem av formannskapet i 8 år. Han ble distriktssekretær for LO i Oppland i 1967, en stilling han hadde frem til 1977, da han ble valgt til LO-sekretær. På LO-kongressen i 1987 ble han valgt til nestleder i LO, et verv han hadde frem til 1990. I 1989 fikk Ole Knapp Fellesforbundets hederspris «Pioneren» for sin innsats.

Ole Knapp har vært medlem av styret i Statoil og Oljedirektoratet. Han har også vært medlem av Arbeidsretten.

## Referanser


## Kilder
* Gjøvik arbeiderparti

## Eksterne lenker
*
York Minster

**York Minster** er en av de største katedralene fra middelalderen i England og Nord-Europas største gotiske katedral. Katedralen, som ligger i byen York, ble bygget av Henrik III i 1220. Den har et korsformet grunnplan.

## Litteratur
* Pevsner, Nikolaus; *York and the East Riding*, London 1995, ISBN 0-14-071061-2 

## Referanser


## Eksterne lenker
*
Åsengata (Oslo)

:::*Se [[Åsengata|pekerside]] for flere forekomster av Åsengata.*

**Åsengata** (5-31, 2-42) ligger på Torshov i Oslo.  Veien går fra krysset Vogts gate/Sandakerveien i sørvest til Hans Nielsen Hauges gate i nordøst.

Åsengata har navn etter gården Åsen. Navnet har vært i bruk siden før byutvidelsen i 1859.

Langs gatens østside mellom Lammers gate og Hans Nielsens Hauges gate ligger Torshov kirkepark med Torshov kirke.

## Litteratur
* 

## Eksterne lenker
*
Bergerfoss kraftverk

**Bergerfoss kraftverk** er et vannkraftverk ved utløpet av Randsfjorden i Jevnaker kommune i Akershus.

Kraftverket består av de to kraftstasjonene Begerfoss I og II. Eiere er hhv. Einar Michael Borch og Viul Kraft AS.

Verket utnytter et fall på 3-6 meter i Randselven. Tilknyttet kraftverket er også en demning som regulerer vannstanden i Randsfjorden.  Det er installert to kaplanturbiner på totalt 3,3 MW. Midlere årsproduksjon er på 16 GWh.

Det er planer om et nytt fellesanlegg som skal erstatte alle de fire gamle kraftverkene på Bergerfoss og Kistefoss.

**Bergerfoss I** er bygget i 1938, på østsiden av elven. Det er installert en kaplanturbin på 1,5 MW.

**Bergerfoss II** startet opp i august 1988, og er bygget på vestsiden av elven. Det er installert en kaplanturbin på 1,7 MW. Årsproduksjon beregnet til 10 GWh.

## Referanser


## Kilder
* 
* NVE vannkraftdatabase
* NVE: Erfaringer fra gjennomførte prosjekter, Bergerfoss kraftverk
* Ringeriks Kraft